1128



1128 (MCXXVIII) a fost un an bisect al calendarului iulian.

Evenimente 
 12 februarie: Înainte de a muri, Tughtekin, atabegul de Damasc, îl desemnează ca succesor pe fiul său Bourri, care zădărnicește tentativa cruciaților de a ocupa orașul.
 16 februarie: Revoltă în orașul Gand împotriva contelui Guillaume Clito de Flandra, care se extinde în mai toate orașele flamande.
 30 martie: Ales conte de Flandra de către răsculați, Thierry de Alsacia atacă orașul Arras, unde se refugiase Guillaume Clito; deși victorios, cel din urmă este asasinat la puțină vreme lângă Alost.
 11 iunie: Are loc căsătoria dintre Matilda, moștenitorarea tronului Angliei, și Geoffroy al V-lea Plantagenet, conte de Anjou și Maine.
 18 iunie: Devenit atabeg de Alep, Zengi se căsătorește cu fiica lui Ridwan (deja văduvă a lui Ilghazi și a lui Balak) și obține de la sultanul selgiucid Mahmud al II-lea un document care îi conferă autoritatea asupra Siriei și nordului Irakului.
 24 iunie: Bătălia de la Sao Mamede: contele Afonso I de Portugalia (Afonso Enriquez) înfrânge trupele mamei sale, regenta Teresa de Leon, sprijinite de galicieni, asigurînd independența de facto a Portugaliei.
 29 iunie: Anselm, arhiepiscop de Milano, îl încoronează pe Conrad de Hohenstaufen ca rege roman la Monza, apoi la Milano; papa Honoriu al II-lea declară consacrarea ca fiind lovită de nulitate și îl excomunică pe Conrad.
22 august: Roger al II-lea al Siciliei constrânge pe papa Honorius al II-lea să îi recunoască stăpânirea asupra ducatelor de Apulia și Calabria până la podul din Benevento.

Nedatate 
 Dat fiindcă împăratul bizantin Ioan al II-lea Comnen acorda sprijin competitorului său la tron, Almos, regele Ștefan al II-lea al Ungariei trece Dunărea și invadează Bizanțul.
 Împăratul bizantin Ioan al II-lea Comnen îi înfrânge pe unguri la Haram, pe Dunăre.
 Papa Honoriu al II-lea recunoaște și confirmă Ordinul templierilor.
 Regele Ludovic al VI-lea al Franței îl acceptă pe Thierry de Alsacia drept conte de Flandra.
 Sunt atestate comunele din Laon și Marsilia.
 Un grup de khitani revine la traiul nomad și se deplasează în valea rîului Ili, unde fondează regatul Kara-khitanilor (numit de către chinezi statul Liao de vest).

Arte, Știință, Literatură și Filozofie 
 Este consacrată catedrala San Ciriaco din Ancona, în Italia.
Este fondată mănăstirea Mântuitorului la Polotsk, de către Eufrosina, nepoata cneazului Vseslav de Polotsk, devenită călugăriță.
 Norbert de Xanten edifică o abație la Grimbergen, în Brabant.
 Regele David I al Scoției întemeiază abația Holyrood din Edinburgh.
 Universitatea din Paris este mutată de la chiostrul de la Notre-Dame și se instalează la Saint-Genevieve.

Înscăunări 
 12 februarie: Bourri, atabeg de Damasc.
 30 martie: Thierry de Alsacie, conte de Flandra (1128-1168).
 18 iunie: Zengi (Imad ad-Din Zengi), atabeg de Alep.

Nașteri 
 Absalon, arhiepiscop și om de stat danez (d. 1201)
 Alain de Lille, teolog și poet francez (d. 1202).
 Guillaume de Tyr, cronicar (d. 1186).

Decese 
 12 februarie: Tughtekin, atabeg de Damasc (n. ?)
 27 iulie: Guillaume Clito, conte de Flandra (n. 1102)
 Gormond de Picquigny, patriarh latin de Ierusalim (n. ?)

Vezi și 
 Listă de conducători de stat din 1128

1128